ਜੈਮਲ ਪੱਡਾ
ਜੈਮਲ ਪੱਡਾ ਜੁਝਾਰਵਾਦੀ ਪੰਜਾਬੀ ਕਵੀ ਸੀ। ਉਸਨੂੰ 17 ਮਾਰਚ 1988 ਨੂੰ ਉਸ ਦੇ ਪਿੰਡ ਲੱਖਣਕੇ ਪੱਡਾ ਵਿੱਚ ਖਾਲਿਸਤਾਨੀ ਦਹਿਸ਼ਤਗਰਦਾਂ ਨੇ ਕਤਲ ਕਰ ਦਿੱਤਾ ਸੀ। ਉਹ ਸਿਦਕ ਸਾਡੇ ਨੇ ਕਦੇ ਮਰਨਾ ਨਹੀਂ ਗੀਤ ਸਦਕਾ ਮਸ਼ਹੂਰ ਹੈ।ਉਸ ਨੂੰ ਮੌਤ ਤੋਂ ਪਹਿਲਾਂ ਆਨੰਦ ਪਟਵਾਰਧਨ ਨੇ "ਉਨ੍ਹਾਂ ਮਿੱਤਰਾਂ ਦੀ ਯਾਦ ਪਿਆਰੀ" ਨਾਮ ਦੀ ਕਵਿਤਾ ਉਚਾਰਦੇ ਹੋਏ ਇਸੇ ਨਾਮ ਦੀ ਆਪਣੀ ਡਾਕੂਮੈਂਟਰੀ ਵਿੱਚ ਫਿਲਮਾਇਆ ਸੀ। ਇਨਕਲਾਬੀ ਮਾਸਕ ਪੱਤਰ ‘ਹਰਿਆਵਲ ਦਸਤਾ’ ਦੇ ਸੰਪਾਦਕ  ਸੀ।

ਰਾਜਨੀਤਕ ਜੀਵਨ 
ਉਹ ਕਿਰਤੀ ਕਿਸਾਨ ਯੂਨੀਅਨ ਦਾ ਸੂਬਾ ਪ੍ਰਧਾਨ ਸੀ। 1972ਵਿਆਂ ਵਿਚ ਚੱਲੇ ਮੋਗਾ ਘੋਲ ਨੂੰ ਕਪੂਰਥਲਾ ਵਿੱਚ ਅਗਵਾਈ ਦੇਣ ’ਚ ਉਨ੍ਹਾਂ ਦੀ ਵਿਸ਼ੇਸ਼ ਭੂਮਿਕਾ ਰਹੀ। ਕਾਲਾ ਸੰਘਿਆਂ ਕਪੂਰਥਲਾ ਕਿਸਾਨ ਘੋਲ ਵਿਚ ਵੀ ਉਨ੍ਹਾਂ ਦਾ ਵਿਸ਼ੇਸ਼ ਰੋਲ ਰਿਹਾ। ਸਾਲ 1974 ਵਿਚ ਕਿਰਤੀ ਕਿਸਾਨ ਸਭਾ ਪੰਜਾਬ ਅਤੇ ਵਾਹੀਕਾਰਾ ਯੂਨੀਅਨ ਵਲੋਂ ਡੀਜ਼ਲ ਦੀ ਥੁੜ੍ਹ ਵਿਰੁੱਧ ਸਾਰੇ ਪੰਜਾਬ ਵਿੱਚ ਸਾਂਝਾ ਘੋਲ ਲੜਿਆ ਗਿਆ। ਇਸ ਮੁਜ਼ਾਹਰੇ ਦੀ ਅਗਵਾਈ ਵੀ ਜੈਮਲ ਸਿੰਘ ਪੱਡਾ ਨੇ ਕੀਤੀ ਸੀ।

80ਵਿਆਂ ਵਿੱਚ ਐਮਰਜੈਂਸੀ ਤੋਂ ਬਾਅਦ ਕਪੂਰਥਲਾ ’ਚ ਅਬਾਦਕਾਰਾਂ ਦਾ ਘੋਲ ਉਨ੍ਹਾਂ ਦੀ ਅਗਵਾਈ ’ਚ ਲੜਿਆ ਗਿਆ।

ਬਾਹਰੀ ਲਿੰਕ
ਉਨ੍ਹਾਂ ਮਿੱਤਰਾਂ ਦੀ ਯਾਦ ਪਿਆਰੀ

ਹਵਾਲੇ

ਪੰਜਾਬੀ ਕਵੀ
ਕਿਸਾਨ ਆਗੂ
ਮੌਤ 1988